# Jordi Amat i Maas

Jordi Amat i Maas (Canet de Mar, 21 de març de 1992) és un futbolista professional català que ha jugat al K.A.S. Eupen, al RCD Espanyol, al Rayo Vallecano i al Reial Betis, entre d'altres. El 2022, es va nacionalitzar indonesi gràcies al llinatge de la seva àvia i va esdevenir rajà de l'illa de Siau.

## Trajectòria

Jordi Amat va donar els seus primers passos com a futbolista en l'equip prebenjamí del CF Canet de Mar, a la seva localitat natal, fins que el seu progressar el va portar, amb set anys, a ingressar en el futbol base del RCD Espanyol.
La temporada 2009/10 la va començar amb el filial, l'Espanyol B, a Segona Divisió B. El 24 de gener de 2010, davant la manca d'efectius del primer equip, Mauricio Pochettino va decidir incloure'l en la convocatòria per al partit contra el RCD Mallorca de la jornada 19 de lliga a l'Estadi Cornellà-el Prat. A causa de la lesió de Moisés Hurtado en el minut 82 va debutar amb el primer equip del RCD Espanyol amb només 17 anys complint així el seu somni des que era petit en ser un jugador identificat amb els colors del seu club.
Al tram final de la temporada 2009-2010 Amat va esdevenir un jugador important per a Pochettino, arribant a jugar els darrers 4 partits de titular.
El juny de 2013 l'Espanyol va traspassar Amat al Swansea City gal·lès, entrenat llavors per Michael Laudrup, per un preu de tres milions d'euros. Amat signà un contracte per quatre temporades. Va debutar-hi oficialment l'1 d'agost, jugant els 90 minuts en una victòria a casa per 4–0 contra el Malmö FF al partit d'anada de la tercera ronda de classificació de la Lliga Europa de la UEFA 2013–14.
L'11 de març de 2015, Amat va renovar per un any addicional, que el mantindria al Liberty Stadium fins al 2018. El 7 de juliol de 2017 fou cedit al Reial Betis per la temporada 2017-18.

### Retorn al Rayo

El 9 d'agost de 2018, Amat va tornar al Rayo Vallecano, a La Liga. Va jugar el seu primer partit d'aquesta segona etapa deu dies després, jugant tot el partit en una derrota per 1–4 a casa contra el Sevilla FC.

### Eupen

L'1 d'agost de 2019, després que el Rayo descendís, Amat va fitxar pel K.A.S. Eupen de la primera divisó belga.

### Johor Darul Ta'zim

El 29 de juny de 2022, Amat va fitxar pel Johor Darul Ta'zim FC se la Superlliga de Malàisia. Hi va debutar el 19 d'agost, en una derrota per 5–0 contra els Urawa Red Diamonds als setzens de final de l'AFC Champions League.

## Internacional
### Espanya

Amat va debutar amb la selecció espanyola sub-17 el 2009. També va representar aquesta selecció en tots els altres nivells per edat fins a la sub-21.

### Indonèsia

El novembre de 2022, Amat fou convocat per Indonèsia per un campus d'entrenament preparatori pel Campionat AFF 2022. Selecciónat, va disputar el seu primer partit amb Indonèsia el 23 de desembre, en una victòria per 2–1 sobre Cambodja a la fase de grups.

## Palmarès

| Títol | Club | País | Any |
| Copa Catalunya | RCD Espanyol | Catalunya | 2010 |
| Copa Catalunya | RCD Espanyol | Catalunya | 2011 |

## Referències

* ↑ «Premier League Player Profile Jordi Amat». Barclays Premier League, 2015. Arxivat de l'original el 14 d'abril 2016. [Consulta: 17 gener 2015].
* 1 2 3 Labarga, Nacho «Jordi Amat, de jugar en España a príncipe en Indonesia: "No me lo acabo de creer"». , 28-01-2023 [Consulta: 28 gener 2023].
* ↑ 324cat. «Jordi Amat, de jugador de l'Espanyol a príncep a Indonèsia: "No m'ho acabo de creure"», 27-01-2023. [Consulta: 27 gener 2023].
* ↑ http://www.tv3.cat/videos/2516859/El-salt-de-Jordi-Amat Arxivat 2010-01-27 a Wayback Machine.
* ↑ http://www.elpunt.cat/noticia/article/8-esports/49-espanyol/169867-amat-una-volta-dhonor.html
* ↑ «L'Espanyol fa oficial el traspàs de Jordi Amat al Swansea per tres milions d'euros». 324.cat, 26-06-2013. [Consulta: 31 agost 2014].
* ↑ «Swans Amat boost». Swansea City A.F.C, 27-06-2013. Arxivat de l'original el 26 de gener 2017. [Consulta: 28 juny 2013].
* ↑ «Swansea 4 Malmo 0: New boy Bony nets twice as £12m striker gives Laudrup big first leg lead in Europa League qualifying». Daily Mail, 01-08-2013. [Consulta: 7 agost 2013].
* ↑ «Di María debuta amb el Manchester United i el Manchester City perd a casa amb l'Stoke (0-1)». 324.cat, 30-08-2014. [Consulta: 31 agost 2014].
* ↑ «Real Betis and Swansea City AFC agree for the loan of Jordi Amat». Real Betis, 07-07-2017. Arxivat de l'original el 30 d'agost 2017. [Consulta: 10 juliol 2017].
* ↑ «Amat completes Vallecano move». Swansea City A.F.C., 09-08-2018. [Consulta: 9 agost 2018].
* ↑ «El Sevilla golea al Rayo con un triplete de André Silva (1–4)» (en castellà). El País, 19-08-2018 [Consulta: 5 agost 2019].
* ↑ «KAS Eupen verpflichtet Jordi Amat» (en neerlandès). KAS Eupen, 01-08-2019. Arxivat de l'original el 1 d'agost 2019. [Consulta: 1r agost 2019].
* ↑ Fathoni W., Kris. «Resmi! Jordi Amat Gabung Klub Malaysia JDT» (en indonesi). detik.com, 29-06-2022. [Consulta: 30 juny 2022].
* ↑ «Jordi Amat Debut Bersama JDT di Liga Champions Asia» (en indonesi). CNN Indonesia, 19-08-2022. [Consulta: 19 agost 2022].
* ↑ «La sub 17 empezará la próxima semana a preparar el Mundial» (en castellà). Marca, 01-10-2009 [Consulta: 5 agost 2019].
* ↑ Manchón, Martín «Jordi Amat: "Defender a un país con 275 millones de habitantes sería brutal"» (en castellà). Diario AS, 29-10-2021 [Consulta: 13 agost 2022].
* ↑ «Persiapan Piala AFF 2022 Shin Tae-Yong Panggil 28 Pemain» (en indonesi). Football Association of Indonesia, 22-11-2022. [Consulta: 23 novembre 2022].
* ↑ Nugroho, Nungki «Piala AFF 2022 – Dua Blunder 45 Menit Jordi Amat Berseragam Timnas Indonesia, Satu Berujung Fatal» (en indonesi). Bola, 23-12-2022 [Consulta: 23 desembre 2022].

## Enllaços externs

* Web oficial del RCD Espanyol
* Jordi Amat i Maas a BDFutbol
* Dades estadístiques sobre Jordi Amat i Maas a soccerbase.com